﻿Prof.DUMITRU BUHAI -Poeme din 
volumul”EMIGRANŢII”(în curs de pregătire) 
Posted on februarie 9, 2013 by admin Posted in Dumitru Buhai, Poezie  
0Imi place 
Poetul DUMITRU BUHAI(SUA), cu sufletul plin de mistere şi iubire a scos din”Templul 
tăcerii de stâncă” cuvinte şi fioruri aparte, o făclie ce dă strălucire stelelor din noi. Dorul 
permanent pentru locurile natale, pentru fiinţele dragi lăsate în România produc răni, 
adesea nevindecabile.   Crede că “speranţa românilor „de acasă”: „de la izvor” – şi a 
noastra de peste marea cea  mare – este  Dumnezeu. Doresc şi eu să-i văd pe toţi 
românii reîntorşi la Dumnezeu, cu credinţa conştientă în sufletele lor şi înrolaţi în corola 
de minuni a lui Dumnezeu”. Dragă domnule Dumitru, adaug din suflet şi eu câteva 
cuvinte: Dumnezeu să vă audă şi pe toţi să ne binecuvânteze şi să ne adune sub aripile 
Sale(I. MARIN) 
  
„Templul tăcerii de stâncă”… 
La Buşteni, într-o sâmbată cu soare de vară, 
In anii tinereţii verzi şi sănătoşi lăsaţi în urmă, 
Am făcut o excursie frumoasă; mai spre seară, 
Când am admirat Caraimanu-n odihna-i nocturnă… 
M-am oprit lângă crucea din piatră masivă şi fier 
Ce stătea cu faţa-i întoarsă spre prăpastia aceea adâncă; 
Şi-am pătruns în lumea de basm şi de divinul mister, 
Pe vârful de munte, în templul tăcerii din piatra de stancă… 
Pe cer, au apărut stelele ce luminau strălucind în abis. 
Mi se părea c-am pătruns într-o lume ireală de vis!… 
Acolo-n templul tăcerii, puteam s-ating până si stelele, 
Iar luna îmi zâmbea fericită ascunzându-mi misterele… 
Cu fiecare minut ce trecea, întunericul devenea tot mai gros, 
Dar făclierii cerului luminau, ca să văd că-n jur este frumos. 
Imi era teamă, ca să rostesc vreo silabă din bucuria fericirii, 
Ca să nu tulbur cu nimic liniştea din templul nocturn al tăcerii. 
N-aş fi vrut să trezesc pe Cineva acolo: în Cerul acela de Sus, 
Unde ştiam că S-a dus să-mi pregateasca o Casă frumoasă Isus… 
De-atunci, când văd vreo lumină pe cer odihnindu-se-n noapte, 
Mă-ntreb, dacă nu acolo-i Templul tăcerii lăsat de mine, departe!… 
  
VISURILE… 
Ce este speranţa? nu este un vis? 
Ce este viaţa? Nu-i fructul promis? 
Visăm cât suntem treji si dacă dormim, 
Visăm cât trăim; cu visul  nostru murim! 
Omul a fost creat din infinit; 
Şi-i visul umbrei până la sfarşit. 
Visăm că viaţa este un giuvaier, 
Dar uităm că-i şcoala spre Cer!… 
Visul e uitarea că suntem de tină, 
Dar ne trezim cu oasele-n rugină! 
Eu, însa, simt fericirea că pot visa; 
Şi Apa cea mare s-o pot traversa!… 
E bine să învăţăm să visăm 
Şi viaţa pe glie s-o înfruntăm, 
Iar pietrele-n drum şi vămile vii 
Să le uităm în al clipei pustiu!… 
  
AM REVĂZUT IZVORUL! 
E destul doar o clipă    
Ca să-ţi pierzi echilibrul 
Şi să-ţi simţi ruptă o aripă 
Ce-ţi îngreunează zborul 
E destul doar o vorbă neroadă, 
Ca sufletul tău alb să ţi-l roadă 
Şi să te trezeşti pierdut în gândire, 
Când învinge, în tine, a ta fire… 
E destul doar să priveşti bâlciul 
Şi să-ţi dai seama de înstrăinare; 
Fie locul un vacarm din stadion 
Sau în tăcerea la-nmormântare! 
E destul doar o clipă-n gândire, 
Ca să revii la pace si liniştire!… 
Şi cât am nevoie şi eu acuma de ea, 
Ca să am elixirul fericirii-n viaţa mea! 
NEÎNVINSA CREDINŢĂ 
Când lumea aceasta-ţi devine obstacol în visul credinţei, 
Iar constiinţa-ţi este ca un far rebel de lumină deconectat, 
Iar vântul turbat al vieţii-n furtună sufletul ţi-l răneşte, 
Rămâne şi-atunci o rază de soare: neînvinsa credinţă… 
Credinţa că timpul va vindeca răni şi Dumnezeu 
Va da biruinţa răbdării şi aşteptării sufletului tău, 
Reînviind neînvinsa credinţă: scutul tău în suferinţă! 

